CELEX: 32022R0843
Language: ro
Date: 2022-05-24 00:00:00
Title: Regulamentul de punere în aplicare (UE) 2022/843 al Comisiei din 24 mai 2022 de aprobare a modificărilor caietului de sarcini al unei denumiri de origine protejate sau al unei indicații geografice protejate [„Colli Berici” (DOP)]

31.5.2022   
               
               
                  RO
               
               
                  Jurnalul Oficial al Uniunii Europene
               
               
                  L 148/23
               
            
         REGULAMENTUL DE PUNERE ÎN APLICARE (UE) 2022/843 AL COMISIEI
         din 24 mai 2022
         de aprobare a modificărilor caietului de sarcini al unei denumiri de origine protejate sau al unei indicații geografice protejate [„Colli Berici” (DOP)]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 99,
         întrucât:
         
                     (1)
                  
                  
                     Comisia a analizat cererea de aprobare a modificărilor caietului de sarcini al denumirii de origine protejate „Colli Berici”, depusă de Italia în conformitate cu articolul 105 din Regulamentul (UE) nr. 1308/2013.
                  
               
                     (2)
                  
                  
                     Comisia a publicat cererea de aprobare a modificărilor caietului de sarcini în Jurnalul Oficial al Uniunii Europene (2), conform dispozițiilor de la articolul 97 alineatul (3) din Regulamentul (UE) nr. 1308/2013.
                  
               
                     (3)
                  
                  
                     Comisia nu a primit nicio declarație de opoziție în temeiul articolului 98 din Regulamentul (UE) nr. 1308/2013.
                  
               
                     (4)
                  
                  
                     Modificările caietului de sarcini trebuie, prin urmare, aprobate în conformitate cu articolul 99 din Regulamentul (UE) nr. 1308/2013.
                  
               
                     (5)
                  
                  
                     Măsurile prevăzute de prezentul regulament sunt conforme cu avizul Comitetului pentru organizarea comună a piețelor agricole,
                  
               ADOPTĂ PREZENTUL REGULAMENT:
         
            Articolul 1
            Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Colli Berici” (DOP).
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 24 mai 2022.
            
               
                  Pentru Comisie,
               
               
                  Pentru Președinte,
               
               Janusz WOJCIECHOWSKI
               
                  Membru al Comisiei
               
            
         
         
            (1)  JO L 347, 20.12.2013, p. 671.
         
            (2)  JO C 497, 10.12.2021, p. 25.